Base (kimika)

Sa kimika, igwa nin tolong depinisyon sa kadaklan na gamit nin taramong base, bistado an mga ini bilang Arrhenius base, Brønsted base, asin Lewis base. An gabos na depinisyon iyo nag-uuyon na an mga base iyo substansya na minareakto sa mga asido arug kan orihinal na pigheras ni G.-F. Rouelle kaidtong katahawan kan ika-18 na siglo.

Nagheras si Svante Arrhenius kaidtong 1884 na an base iyo sarong substansya na minalakop sa tubigon (aqueous) na solusyon para makamokna nin mga hydroxide na iyono, OH−. An mga iyonong ini kayang magreakto sa mga hidrohenong iyono (H+ manungod ki Arrhenius) hale sa disosasyon nin mga asido para makamokna nin tubig sa sarong reaksyong asido-base. An base dagos iyo sarong metal hydroxide arug kan NaOH o Ca(OH)2. An mga siring na tubigon na hydroxide na solusyon iyo pigpapaliwanag man sa paagi nin nagkapirang mga karakter. Mahalnas sinda kun kakapotan, pwede man na mapait kun nanamitan asin pigliliwat an kulay kan mga indikador nin pH (e.g., liwaton an pulang litmus na papel pasiring sa asul).

Hilingon man

 Asido
 pH
 Titrasyon

Toltolan 

Kimika